|  |
| --- |
| Studienævn for Litteraturvidenskab ogKulturstudier |
| **Emne:** | Referat fra møde i studienævn for Litteraturvidenskab og Kulturstudier |
| **Dato og tidspunkt:** | 26. august 2020 kl. 10.15-12.00 |
| **Sted:** | Zoom |
| **Deltagere:** | Søren Frank (SF), Adam Paulsen (AP), Martin Hemmje Østergaard (MØ), Anne Klara Bom (AB), Charlotte Kroløkke (CK), Signe Amalie Larsen (SL), Line Jørgensen (LJ), Signe Østergaard Christensen (SØ) |
| **Afbud fra:****Udeblevet:** | Jeanet Dal (JD), Sten Pultz Moslund (SM)Koral Levy (KL), Mervan Erdem (ME) |
| **Referent:** | Ingelise Nielsen (IN) |

|  |  |  |
| --- | --- | --- |
| **Dagsorden****1. Godkendelse af dagsorden** Dagsordenen blev godkendt.**2**. **Orientering om godkendt referat fra møde i studienævnet den 10. juni 2020** Referatet blev taget til efterretning.**3. Meddelelser***a) Studienævnsformand*1. KRoF er udvalgt til i næste semester at være med i et pilotprojekt for at teste It’s Learning, som er afløseren for Blackboard.

*b) Studieleder Kulturstudier** 1. Der er studiestart den 1. september for 31 studerende. Arrangementet er flyttet udenfor på grund af Corona-restriktioner, og gennemføres i en komprimeret udgave.

*c) Studieleder Litteraturvidenskab*1. Vi er udtaget til audit trail med temaet: De studerendes kontakt til forskningsmiljøet.
2. Der er på BA-uddannelsen optaget 42 studerende med en adgangskvotient på 8,2, som er det højeste på Humaniora, sammen med medievidenskab. Cirka to tredjedele optages dog gennem kvote 2. Der er optaget 14 kandidatstuderende. På KRoF er der optaget ca. 35 studerende, og på Æstetik og Kulturanalyse er der optaget ca. 20 studerende.
3. Der har netop været kandidatafslutning, og det var et fint arrangement. Der var 6 tilmeldte, og 3 havde allerede fundet fuldtidsjob, og de resterende var godt på vej til det samme.

*d) De studerende*1. SL: Vi skal gennemføre Oplevelsesøkonomi med fysisk fremmøde, og er bekymret for, hvad der sker, hvis vi skal sendes hjem på grund af en, der er smittet med Corona. CK svarede, at man i den situation vil sikre, at forløbet kan gennemføres online.

*e) Andre*1. Ingen meddelelser.
 |  |  |
| **4. Merit og dispensationsansøgninger**Se det lukkede referat.**5. Sager til behandling eksamen**Ingen sager til behandling.**6. Sager til behandling studieordninger**Ingen sager til behandling.**7. Sager til behandling kvalitetspolitikken**1. *LITT og KUL: Handleplaner fra uddannelsesberetning 2020 til godkendelse*

**Studienævnet godkendte handleplanerne.** 1. *KUL eksamensstatistik v19/20* <https://qv.sdu.dk/index.htm>

CK gennemgik tallene for Kultur og Formidling med særlig fokus på årgangen 2019, og der er umiddelbart ikke noget, der virker usædvanligt. På Kulturteori- og historie er der et snit på omkring 8 første år efter en tilbagevenden til mundtlig eksamen, hvilket er flot. Kulturanalyse ligger for årgang 19 med et snit på 6, og resultaterne fra de sidste tre år viser, at dette fag skal vi være opmærksomme på, da det tydeligvis er et udfordrende fag for de studerende. Specialerne ser godt ud; der er 16, der har afleveret med et snit på 9,4.På tilvalget Æstetik og Kulturanalyse er der sket en stærk forbedring af karaktersnittet på 2019-årgangen i forhold til årgang 18, hvilket er glædeligt. I faget Æstetisk Kulturanalyse var gennemsnittet ved sommereksamen 20 på 7,7, mod 4,8 i 19. Der er dog samlet set i de sidste tre år kun 67% der har bestået denne eksamen, da mange er udeblevet. I faget Smagskulturer var snittet i 2020 på 6,9 mens det i 19 var på 3,4. Det er bemærkelsesværdigt, at tallet for udeblivelser ved eksamen er forholdsvist højt på tilvalget, og det bør vi arbejde videre med i faggruppen.**Studienævnet tog gennemgangen til efterretning**, og konstaterede, at en gennemgang af eksamensstatistikken er et nyttigt redskab for studielederne.1. *LITT og KUL: Handleplaner fra studiemiljøundersøgelsen 2020 til godkendelse*

Studienævnet orienterede sig i handleplanerne. LJ konstaterede, at hun som studerende kunne genkende de tolkninger af undersøgelsens svar, som man havde foretaget i handleplanerne. **Studienævnet godkendte handleplanerne**, og de vil blive tilføjet årshjulet.1. *LITT og KUL: Nyt om aftagerpanelerne*

CK orienterede om, at Kulturstudiers aftagerpanelmøde blev aflyst i foråret på grund af Covid-19. Desuden er det planen, at et af panelets eksterne medlemmer overtager formandsposten her i efteråret, og derefter vil tage initiativ til at holde et møde. SF fortalte, at Litteraturvidenskabs aftagerpanel også planlægger at afholde et møde i efteråret, der er dog heller ikke endnu en konkret dato.Fakultetets anbefaling er, at aftagerpanelmøder indtil videre afholdes online.**Studienævnet tog orienteringen til efterretning**. 1. *Ændringer i adgangskrav for KA og tilvalg*

Hverken Kulturstudier eller tilvalget Æstetik og Kulturanalyse har indsendt ændringer.På Litteraturvidenskab har man ændret en formulering, så man ikke længere forudsætter et elementært kendskab til tysk og fransk, men i stedet angiver, at et sådant elementært kendskab er en fordel.**Studienævnet godkendte ændringen.** 1. *Nøgletal for forskningsdækning VIP/DVIP og STÅ/VIP for E2018/F2019*

SF orienterede om, at STÅ/VIP-tallene indikerer en balance mellem beståede eksamener og antal videnskabeligt personale, således at meget høje tal kan signalere, at der måske er for få undervisere per studerende, meget lave tal, at der måske er for mange, hvilket giver for dyre uddannelser. Der er angivet et grønt nøgletal, som anses for at være passende. Litteraturvidenskab har på både BA og KA en grøn lampe, mens Kulturstudiers lampe er gul, hvilket nok kræver opmærksomhed.VIP/DVIP-tallene viser balancen mellem fastansatte og DVIP på uddannelserne. Her har både Litteraturvidenskab og Kulturstudier grønne lamper. På Kulturstudier er der et meget lavt forbrug af DVIP og på kandidatuddannelsen i Litteraturvidenskab er der slet ikke brugt DVIP.**Studienævnet tog orienteringen til efterretning.****8. Sager til behandling undervisning**1. *KUL slutevaluering* <https://eval.sdu.dk/eval/percentages/studyboard/28>

**Studienævnet havde ingen kommentarer til evalueringen.** 1. *LITT og KUL: Opsummering af undervisningsevaluering F20 til offentliggørelse*

Teksterne til offentliggørelse er en opsummering af de samlede evalueringer fra semesteret, og skal holdes på et generelt niveau, især når det drejer sig uhensigtsmæssigheder, da vi samtidig skal beskytte underviserne. Studienævnet mente, at teksterne var fine og dækkende, og **godkendte dem.**1. *Omlægning af studiestart*

Kulturstudier har omlagt deres studiestart til at foregå udendørs, som det fremgik af punktet meddelelser. På BA Litteraturvidenskab har man i stedet valgt at afholde studiestarten indendørs i to hold inddelt igen i mindre studiegrupper. Ind imellem samles alle udendørs, så de studerende får et indtryk af hele holdet.MØ spurgte til den praktisk afvikling af de udendørs arrangementer i tilfælde af dårligt vejr. CK kunne fortælle, at uddannelsen selv skal indkøbe pavilloner eller andet, hvis man skønner at det er nødvendigt. **Studienævnet tog orienteringen til efterretning.**1. *Omlægning af undervisningen E20*

En hel del af undervisningen bliver afholdt fysisk eller med fremmøderul. Det har været højt prioriteret fra fakultetets side, at så meget undervisning som muligt bliver afviklet med fysisk fremmøde. På Litteraturvidenskab er der fuld fysisk fremmøde på alle kurser, på nær to på første semester, hvor der er fremmøderul. Al vejledning gennemføres online. På KRoF, hvor der er optaget 35 studerende, kører man dels med fremmøderul, dels er et fag blevet delt i to hold, som kører parallelt. På Kulturstudier har det ligeledes været muligt at planlægge det meste undervisning med fysisk fremmøde; kun et enkelt fag afvikles digitalt. SL spurgte til, om der ikke har været en samlet deadline, hvor det skulle meldes ud til de studerende, hvordan undervisningen kommer til at foregå. Her den 26. august mangler der stadig information om nogle af valgfagene. CK gav udtryk for, at det er en af ulemperne ved SDUs politik om, at så meget af undervisningen som muligt skal foregå med fysisk fremmøde. På grund af ændringer i smittetal og retningslinjer, er mange udmeldinger blevet skubbet til sidste øjeblik. SØ opfordrede til, at de studerende skulle holde øje med det digitale skema, da både lokaler og onlineforløb bliver registreret her. **Studienævnet tog orienteringen til efterretning.** 1. *LITT og KROF: Godkendelse af studieplaner E20*

Studienævnet kikkede på semesterplanerne for Kulturstudier og tilvalget Æstetik og Kulturanalyse. LJ og SL mente, at det var en klar forbedring, at der nu står i planerne, hvor mange sider en tekst er på, da det gør det nemmere for de studerende at planlægge deres forberedelsestid. **Semesterplanerne blev derefter godkendt.**Læseplanerne for Litteraturvidenskab har været behandlet i faggruppen, men det er her i studienævnet, at de studerende kan få indflydelse. Faggruppen har for faget Europa i Litteraturens vedkommende haft opmærksomhed på, at fordelingen mellem primær- og sekundærlitteratur var i overensstemmelse med fagbeskrivelsen. Første udkast til læseplan indeholdt næsten udelukkende teoretiske tekster, så den skulle revideres, men ser fin ud nu.SF anerkendte, at de studerende har brug for et overblik over semesterets arbejdsbyrde, og har tidligere opfordret til, at læseplanerne ikke kun indeholder sidetal for de enkelte tekster, men også angiver det samlede antal sider til hver undervisningsgang. MØ opfordrede til, at underviserne desuden bliver bedre til at lave struktur i Blackboard når teksterne lægges ind, således at det klart fremgår, på hvilken undervisningsgang teksterne tilhører.Studienævnet diskuterede derefter kort, at underviserne måske skal gøre sig mere klart – og eventuelt angive i læseplanerne – hvor mange timers forberedelse, som hver undervisningsgang forudsætter. Det kunne måske afsløre, om der bliver stillet for små eller for store forventninger til de studerende.**Læseplanerne blev derefter godkendt.****9. Andre sager til behandling**Ingen sager til behandling.**10. Eventuelt**Intet under eventuelt. |  |  |